CELEX: 62010TN0554
Language: da
Date: 2010-11-26 00:00:00
Title: Sag T-554/10: Sag anlagt den 26. november 2010 — Evropaïki Dynamiki mod Frontex

29.1.2011   
            
            
               DA
            
            
               Den Europæiske Unions Tidende
            
            
               C 30/54
            
         Sag anlagt den 26. november 2010 — Evropaïki Dynamiki mod Frontex
   (Sag T-554/10)
   ()
   2011/C 30/95
   Processprog: engelsk
   
      Parter
   
   
      Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved advokaterne N. Korogiannakis og M. Dermitzakis)
   
      Sagsøgt: Det Europæiske Agentur for Forvaltning af det Operative Samarbejde ved de Ydre Grænser (FRONTEX)
   
      Sagsøgerens påstande
   
   
               —
            
            
               FRONTEX’ afgørelse om ikke at antage sagsøgerens bud, der blev afgivet i forbindelse med offentligt udbud FRONTEX/OP/98/2010 — stort pilotprojekt for EUROSUR (EUT 2010 S 90-134098), samt alle yderligere relevante afgørelser fra FRONTEX, herunder afgørelsen om at tildele kontrakten til den valgte entreprenør, annulleres.
            
         
               —
            
            
               FRONTEX’ afgørelse om ikke at antage sagsøgerens bud, der blev afgivet i forbindelse med parti nr. 1 og 6 i offentligt udbud FRONTEX/OP/87/2010 — rammeaftale (EUT 2010 S 66-098323), samt alle yderligere relevante afgørelser fra FRONTEX, herunder afgørelsen om at tildele kontrakten til den valgte entreprenør, annulleres.
            
         
               —
            
            
               FRONTEX tilpligtes at betale 9 358 915,00 EUR til sagsøgeren i erstatning for det tab, som sagsøgeren har lidt som følge af den omhandlede udbudsprocedure.
            
         
               —
            
            
               FRONTEX tilpligtes at betale 935 891,00 EUR til sagsøgeren i erstatning for det tab, som sagsøgeren har lidt som følge af fortabelse af en mulighed og krænkelse af omdømme og troværdighed.
            
         
               —
            
            
               FRONTEX tilpligtes at betale sagsøgerens sagsomkostninger og øvrige udgifter i forbindelse med dette søgsmål, også hvis sagsøgeren ikke får medhold.
            
         
      Søgsmålsgrunde og væsentligste argumenter
   
   Sagsøgeren har under denne sag nedlagt påstand om annullation af FRONTEX’ afgørelser af 16. september 2010 og 20. oktober 2010 om ikke at antage sagsøgerens bud i forbindelse med offentligt udbud FRONTEX/OP/98/2010 — stort pilotprojekt for EUROSUR (EUT 2010 S 90-134098) og parti nr. 1 og 6 i offentligt udbud FRONTEX/OP/87/2010 — rammeaftale (EUT 2010 S 66-098323) samt alle yderligere relevante afgørelser fra FRONTEX, herunder afgørelsen om at tildele de respektive kontrakter til de valgte entreprenører. Sagsøgeren har desuden nedlagt påstand om erstatning for påståede tab i forbindelse med udbudsproceduren.
   Til støtte for påstanden gør sagsøgeren følgende søgsmålsgrunde gældende.
   Sagsøgeren anfører for det første, at FRONTEX tilsidesatte finansforordningens artikel 100, stk. 2 (1) om begrundelsespligten, idet FRONTEX nægtede at fremføre en tilstrækkelig begrundelse eller forklaring over for sagsøgeren.
   Sagsøgeren gør desuden gældende, at FRONTEX anlagde forskellige alvorlige urigtige skøn, tilsidesatte princippet om forbud mod forskelsbehandling og ikke overholdt udelukkelseskriterierne og således tilsidesatte finansforordningens artikel 93, stk. 1, litra f), og artikel 94.
   Endelig gør sagsøgeren gældende, at FRONTEX tilsidesatte princippet om god forvaltning, da FRONTEX ulovligt sammenblandede udvælgelses- og tildelingskriterierne.
   
      (1)  Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget (EUT 2002 L 248, s. 1).